- Адкажу так: прыходзь у наступным годзе, верагодней за ўсё, будзе каманда з Літвы рускамоўная. У прынцыпе, што тычыцца студэнцкай адукацыі, мне падаецца, не пройдуць у першую тройку. Чаму? Таму што якасць нашай адукацыі рэальна вельмі высокая. Калі студэнт сапраўды хоча чагосьці дамагчыся, ён дамагаецца. На апошняй алімпіядзе па хіміі МДУ першыя тры месцы занялі ўдзельнікі з БДУ. Наша адукацыя, тое, што нам даюць выкладчыкі, ані не горшая за тое, што даюць у іншых ВНУ. Сваёй адукацыяй у БДУ я вельмі задаволены. Я, як ні езджу на канферэнцыі, на алімпіяды, у мяне ніколі не ўзнікае комплекс таго, што я вучыўся не ў MIT (Масачусецкі тэхналагічны інстытут – заўв. аўт.).